MS «Kungsholm» (1966)

MS «Kungsholm» (IMO: 6512354) var et svensk-registrert havgående kombinert cruise- og atlanterhavsskip som tilhørte Svenska Amerika Linien (S•A•L) som opererte skipet i luksuriøs cruisefart verden over i årene 1966 til 1975.

Skipet ble bygget i 1966 ved det skotske verftet John Brown & Company i Clydebank som verftets byggenummer 728, og ble levert for S•A•L som det største og siste flaggskipet i flåten. Jomfruturen fulgte den tradisjonelle transatlantiske ruten fra Göteborg til New York, men for det meste av tiden i S•A•L tilbydde hun luksuriøse cruiseseilinger til destinasjoner rundt om i verden.

I 1975 ble S•A•L tvunget til å avslutte passasjertjenesten som følge av økte driftskostnader, «Kungsholm» ble solgt til det norskeide New York-baserte Flagship Cruises, som var et eksklusivt cruiserederi som tilbydde luksuriøse cruiseseilinger til Bermuda med utseilinger fra New York. 

I 1978/79 ble hun ombygd til et heltids cruiseskip og seilte som «Sea Princess» for P&O Passenger Division, «Victoria» for P&O Princess Cruises, «Oceanic II» for Louis Cruise Lines og som «Mona Lisa» for Lord Nelson Seereisen.

I september 2010 ble hun tatt ut av tjeneste ettersom hun ikke oppfylte SOLAS-konvensjonen sine krav i SOLAS 2010. Konsekvensene av dette førte til at chartringen med Lord Nelson Seereisen ble avsluttet. Skipet ble deretter kjøpt av det koreanske rederiet Daewoo som flyttet skipet til Duqm i Oman, hvor hun ble åpnet opp som et flytende hotell med navnet «Veronica».

I oktober 2013 ble skipet lagt i opplag for to år inntil hun ble solgt til det indiske skipsopphuggingsselskapet Mahavir Inductomelt. I november 2015 ankom skipet Alang i India og ble grunnsatt ved stranden i Alang for demontering og hugging.

 Historie 

 1966 – Levert til AB Svenska Amerika Linien, Göteborg 17. mars som det største og siste skipet i flåten.
 1975 – Solgt til Flagship Cruises Inc, New York (Øivind Lorentzen, Oslo), registrert i Liberia med hjemsted i Monrovia.
 1978 – Solgt til Finance for Shipping Ltd., London (P&O Passenger Division) 5. september.
 1979 – Omdøpt til «Sea Princess» 15. januar.
 1984 – Overført til Investors in Industry plc., London (P&O Passenger Division).
 1986 – P&O Lines Ltd. ble managers fra 11. februar.
 1988 – Overtatt av 31 plc. (P&O Lines Ltd.).
 1993 – P&O Cruises Fleet Services Ltd. ble nye managers.
 1994 – Ommålt: 28 891 BT, 11 055 NT, 5 572 TDW
 1995 – P&O Cruises (UK) Ltd. ble nye managers. Omdøpt til «Victoria».
 2001 – P&O Princess Cruises plc. ble managers.
 2002 – Solgt til Leonardo Shipping Inc. (Kyma Ship Management Inc.). Registrert i Bahamas med hjemsted i Nassau. Omdøpt til «Mona Lisa».
 2004 – Technical Maine Planning (Overseas) Ltd Inc., Pireus blir managers i november.
 2007 – Omdøpt til «Oceanic II» i april.
 2008 – Chartret til Lord Nelson Seereisen. Omdøpt til «Mona Lisa» i april. Grunnstøtte 4. mai i Irbestredet ved kysten av Latvia med 984 personer om bord da skipet var på vei til Riga fra Østersjøen.
 2010 – Charter gikk ut. Fra 26. januar til 23. mars brukt som flytende hotell i Squamish i Canada under vinterolympiaden og Paralympics i Vancouver og Whistler, Canada. Solgt til Daewoo SB & Marine Eng. Oman LLC (Khimij Ramdas LLC, Muskat). Brukes som hotellskip for turister og forretningsfolk i Duqm, Oman.
 2012 – Nedrigget til et stasjonerts skip. Omdøpt til «Veronica». Slettet fra LR 22. februar.
 2015 – Solgt til Mahavir Inductomelt Ltd. for USD 4.200.000 i oktober. Grunnsatt ved stranden i Alang, India, den 19. november.

 Galleri 

 Referanser 

 Eksterne lenker 



Kategori:Passasjerskip
Kategori:Atlanterhavsskip
Kategori:Cruiseskip
Kategori:Skip bygget i Storbritannia
Kategori:Skip fra 1966
Kategori:Artikler i sjøfart-prosjektet